Document ID: /roh_data/filtered/fineweb-2-filterrobots_roh.jsonl.gz/5923

El saja editur da la Somedia ed el miri en emprima lingia per la Somedia, di Hanspeter Lebrument sin la dumonda correspundenta. La finamira saja che ses schurnalists sajan infurmads tge ch’ils represchentants da las differentas vischnancas pensian.
Nagina conferenza da medias
L’infurmaziun haja el organisà sin iniziativa privata. Sche las gasettas n’hajan betg precisà quai, saja quai la culpa dals schurnalists. Er il cusseglier guvernativ Jon Domenic Parolini na vesa nagin problem da sa participar ad ina tala occurrenza, malgrà che naginas autras medias eran da la partida. El haja dà in’orientaziun ad in gremi.
Nagina neutralitad
Hanspeter Lebrument è fieu e flomma per gieus olimpics d’enviern l'onn 2026 en il Grischun - e sustegna perquai ils aderents. Adversaris n’envidass el dentant betg en sia chasa da medias. El na chapeschia betg, co ch’ins possia esser encunter gieus olimpics, quai saja dubius.